Terje Falk Formoe

Terje Falk Formoe (født Terje Formoe 6. desember 1949 i Fredrikstad) er en norsk artist, låtskriver og forfatter. Han er særlig kjent for Kaptein Sabeltann, en oppdiktet sjørøverskikkelse som første gang ble presentert i en sommermusikal for barn i Kristiansand Dyrepark i 1990.


== Bakgrunn og arbeid ==
Formoe er utdannet lærer. Han begynte artistkarrieren som visesanger, og den første plata kom i 1975. Han arbeidet som markeds- og underholdningssjef i Kristiansand Dyrepark fra 1984–1994. Der framførte han egne, musikalske familieforestillinger hver sommer, blant annet Vår dyreverden og sjørøvershowene med Kaptein Sabeltann fra 1989. 
Terje Formoe har utgitt en rekke plater for barn, først og fremst med musikken fra forestillingene om Kaptein Sabeltann, men også Livet er toppen fra 1983 som inneholder «Juliussangen». Formoe har også laget familieforestillinga Kjell Pell Pottitskrell i 1996 og utgitt viseplata Umaskert i 2003. Mest kjent er han imidlertid for rollefiguren Kaptein Sabeltann, en skikkelse som har blitt en kommersiell suksess. Arbeidet med Sabeltann gav ham Kardemommestipendiet i 1992, og det resulterte i Spellemannprisen 1994 i klassen «barneplater» for albumet Kaptein Sabeltann og hemmeligheten i Kjuttaviga. Han ble nominert til Spellemannprisen 2014 for albumet Den blå planeten.
Terje Formoe er daglig leder og styreleder i Kaptein Sabeltann AS. Omsetningen i 2005 var på nesten 7 millioner kroner og resultatet nesten to millioner. Terje Formoe er også styremedlem i Piratprodukter AS, der han eier 51 prosent av aksjene. Piratprodukter hadde over 25 millioner kroner i omsetning i 2006.Terje Formoe er broren til maleren Erik Formoe og faren til skuespilleren Janne Formoe. Han bor og arbeider i Kristiansand.


== Utgivelser ==
Lista inneholder de fleste plate-, bok- og filmutgivelsene der Terje Formoe har vært ansvarlig for musikk og manus. 


=== Musikk ===
Terje Formoe har utgitt en rekke LPer, kassetter og CD-er, både som musikkplater og lydbøker.

SoloalbumBeske ballader og blidgjort blues (1975)
Scenespill (1980)
Livet er toppen! (1983)
Til Donald (1987)
Hipp Hurra for Dyreparken (1991)
Ville venner og Sabeltenner (1995)
Umaskert (2001)
Et sted under stjernene (2011)
Den blå planeten  (2014)
Timeglass (2015)
Hjemvendt (2017)
Minnebrikker (2018)Kaptein Sabeltann-album1992: Kaptein Sabeltann og skatten i Kjuttaviga
1994: Kaptein Sabeltann og hemmeligheten i Kjuttaviga
1995: Ville venner og Sabeltenner
1996: Kaptein Sabeltann og jakten på den magiske diamant
1997: Syng med og syng selv
1998: Kaptein Sabeltanns verden (album), dobbel samleplate
1999: Kaptein Sabeltann og den forheksede øya
2000: Kaptein Sabeltann og den forheksede øya lydbok versjon
2002: Kaptein Sabeltann og Sultanens skatt
2002: Kaptein Sabeltann og jakten på den magiske diamant, ny versjon
2003: Kaptein Sabeltann (album), filmmusikk
2004: Syng med og syng selv II
2006: Hiv o'hoi! : Kaptein Sabeltanns favoritter, musikk
2009: Kaptein Sabeltann og den forheksede øya (2009-album), ny versjon dobbel-CD
2009: Kaptein Sabeltann skattekiste - Jubileumsboks, jubileums med 6 cd-er
2010: Kaptein Sabeltann og Grusomme Gabriels skatt, dobbel-CD
2010: Kaptein Sabeltann og havets hemmelighet
2012: Kaptein Sabeltanns Gull
2012: Kaptein Sabeltann i Abra Havn
2013: Kaptein Sabeltann enda mer gull
2015: Kaptein Sabeltann og Jakten på Den Magiske Diamant sangene
2016: Kaptein Sabeltann og Den Forheksede Øya sangene
2018: Kaptein Sabeltann og Grusomme Gabriels skatt sangene
2020: Kaptein Sabeltann og Havets Hemmelighetene sangeneAndre albumVår dyreverden (1993)
Kjell Pell Pottitskrell (1993)SolosinglerOg hvis hun kommer hit/Midt i byen (1974)
Charleston/Fransk visitt (1982)
Lalla/Be Be og Henry (1985)
Bibbi Lund (1998)
Å for en sommer (2011)Kaptein Sabeltann-singlerSjørøverne kommer/Pinky's sang (1990)
Vi seiler vår egen sjø (1995)
Kongen på havet (1996)
Sangene fra filmen Drømmen om Kaptein Sabeltanns Rike (1996)
Jeg kommer alltid tilbake (1998)
Abra Havn (2012)


=== Bøker ===
1980: Toner i et timeglass, musikknoter, illustrert av Erik Formoe
1991: Julius : sanghefte, musikknoter
1993: Kaptein Sabeltann og 24 andre sanger, sangbok
1994: Kaptein Sabeltann og jakten på sultanens skatt!, bildebok illustrert av Morten Myklebust
1995: Kaptein Sabeltann og Joachim : på eventyr med Den sorte dame, bildebok illustrert av Morten Myklebust
1996: Kaptein Sabeltanns store sangbok, illustrert av Egil Nyhus
2001: Kaptein Sabeltann og gutten som ville bli sjørøver, illustrert av Gro Vik Fiadu og Morten Myklebust
2002: Pinky blir en av Kaptein Sabeltanns menn, bildebok illustrert  av Egil Nyhus
2003: Kaptein Sabeltann og Pinky på tokt med Den sorte dame, bildebok illustrert  av Egil Nyhus
2005: Kaptein Sabeltann og Pinky på skattejakt i Kjuttaviga, bildebok illustrert av Egil Nyhus
2005: Kaptein Sabeltanns sangbok 1: Hiv o'hoi snart er skatten vår!, illustrert av Egil Nyhus
2007: Kaptein Sabeltanns sangbok 2: Kongen på Havet, illustrert av Egil Nyhus
2008: Terje Formoe/Egil Nyhus: Kapteins Sabeltanns 10 MYNTER AV GULL – Norges første sprett-opp-bok


==== Bøker basert på Formoes figurer ====
2001: Kaptein Sabeltann og heksegryta, myldrebok med idé, tekst og tegninger av Egil Nyhus
2002: Kaptein Sabeltann : hvor er nøkkelen? : en myldrebok, idé, tekst og tegninger av Egil Nyhus


=== Tegneserier og annet ===
1994: Kaptein Sabeltann og jakten på sultanens skatt!, illustrert av Morten Myklebust, utgitt med nytt omslag jula 2006I tillegg er det blitt utgitt flere aktivitetsblader, månedsmagasiner og adventskalendere med Kaptein Sabeltann, blant annet med tegninger av Egil Nyhus og Asbjørn Tønnesen. Et månedlig Sabletann-blad med fast tegneserie kom i 2006. Tegneserien er skrevet av Dag E. Kolstad og tegnet av Arild Midthun, Asbjørn Tønnesen og Jimmy Wallin. 


=== Filmer ===
1993: Kaptein Sabeltann og skatten i Kjuttaviga, VHS
1995: Kaptein Sabeltann og hemmeligheten i Kjuttaviga, VHS og DVD
1998: Drømmen om Kaptein Sabeltanns rike, VHS, utgitt på DVD (optisk videoplate) i 2001
2000: Kaptein Sabeltann og den forheksede øya, VHS og DVD
2002: Kaptein Sabeltann og jakten på den magiske diamant, VHS og DVD
2003: Kaptein Sabeltann, helaftens tegnefilm med regi av Stig Bergqvist, seinere utgitt på DVD
2005: Kaptein Sabeltann og grusomme Gabriels skatt, DVD, filmversjonen av forestillingen som ble spilt i Dyreparken i Kristiansand sommeren 2004 og 2005
2009: Kaptein Sabeltann og den forheksede øya (DVD)
2014: Kaptein Sabeltann og skatten i Lama Rama (DVD og Blu-ray)
2019: Kaptein Sabeltann og Den Magiske Diamant, helaftens tegnefilm med regi av Qvisten Animation AS, i 2020 januar utgitt på DVD


=== Videospill ===
1997: Kaptein Sabeltann og den store ildprøven, CD-rom, regi ved Simen Svale Skogsrud
2004: Kaptein Sabeltann, CD-rom, produsert av Pan Vision i Stockholm, basert på Terje Formoes figurer
2009: Kaptein Sabeltann og Grusomme Gabriels forbannelse (følger med i "20 år på tokt med Kaptein Sabeltann" som kom ut med 20-årsjubileumet til Kongen På Havet)


== Referanser ==


== Eksterne lenker ==
Offisielt nettsted 
(en) Terje Formoe – kategori av bilder, video eller lyd på Commons 
(en) Terje Formoe på Internet Movie Database 
(no) Terje Formoe hos Sceneweb 
(en) Terje Formoe hos The Movie Database 
(en) Terje Formoe på Discogs 
(en) Terje Formoe på MusicBrainz 
(en) Terje Formoe på Songkick 
Omtale i Norsk pop- og rockleksikon fra 2005